Το σπίτι είναι πολύ όμορφο αισθητικά (ακριβώς όπως στις φωτογραφίες), λειτουργικό, με ωραία θέα και ησυχία. Αν και εκτός Χώρας, βρίσκεται σε πολύ πρακτική τοποθεσία, τόσο για εξορμήσεις σε άλλα χωριά, όσο και για βόλτα στη Χώρα (10-12 λεπτά με το αμάξι). Υπάρχει ελεύθερο υπαίθριο πάρκινγκ στο χωριό και το σπίτι βρίσκεται πολύ κοντά σε αυτό (1 λεπτό με τα πόδια). Στο χωριό υπάρχουν κάποιες ταβέρνες, που εξυπηρετούν μια χαρά αν κανείς δε θελήσει να μετακινηθεί. Τόσο ο Νίκος, όσο και η μητέρα του ήταν άψογοι οικοδεσπότες, ευγενικοί και φιλόξενοι. Είχαμε άριστη επικοινωνία και συστήνουμε τη διαμονή στο σπίτι τους ανεπιφύλακτα.